

РЕПУБЛИКА СРБИЈА

Основна школа „Ђура Јакшић“

Орешковица

Број:270

Датум:28.05.2019.

На основу члана 7. и 8. Закона о заштити од пожара (Сл.гласник РС бр. 101/2005 и 20/2015

и Статутом Основне школе «“ЂУРА ЈАКШИЋ“ Орешковица, Школски одбор је на својој .седници дана 28.05.2019.године донео:

ПРАВИЛНИК О ЗАШТИТИ ОД ПОЖАРА

I-ОПШТЕ ОДРЕДБЕ

Члан 1.

Овим Правилником у складу са Законом, а у циљу унапређивања заштите од пожара,спречавања и отклањања опасности и последица од пожара у школском објекту се утврђује:

1. Мере заштите од пожара Основне школе»Ђура Јакшиђ» у Орешковици (даљем тексту: «школа»)

2. Организација заштите од пожара

3. Права и обавезе радника школе у вези са мерама заштите од пожара и гашење пожара, као и друга питања од интересаза безбедност радника и имовине

4. Повреда обавезе заштите од пожара

5. Начин извођења обуке

6. Поступак у вези са издавањем одобрења и извођењарадова заваривања и лемљења на привременим местима

7. Начин вршења и дужности радника у вршењу унутрашње контроле

8. Поступци у случају пожара

9. Сарадња са општином и радним организацијама

Члан 2.

Заштита од пожара обухвата скуп мера и радњи нормативне, управне , организационо-техничке, превентивне, образовне, информативно-васпитне и друге природе, које се предузимају у школи ради спречавања избијања, ширења и гашења пожара.

Члан 3.

Заштита од пожара се организује и непрекидно спроводи у објектима школе у свим просторијама и простору који су изложени опасности од пожара

Заштита од пожара обухвата и заштиту свих лица коај се затекну у просторијама школе или њеном кругу као и заштита имовине школе.

Заштита од пожара спроводи се у складу са Законом, прописима донетим на основу Закона, плановима заштите од пожара и одредбама овог Правилника.

II-МЕРЕ ЗАШТИТЕ ОД ПОЖАРА

Члан 4.

1. Средства и услови за заштиту од пожара

Опрема за противпожарну заштиту састоји се од справа за гашење пожара, спашавање, пењање, заштитних справа, техничке, расветне и санитарне опреме.

Средства за гашење пожара су:

• Апарати «С-6»

• Апарати «С-9»

• Апарати «ЦО-2»

• Кофе, лопате, пијуци, мердевине и друге справе које се употребљавају у гашењу пожара.

Члан 5.

Средства за гашење пожара се налазе на видним местима у просотријама угроженим од пожара односно у оставама.

Сва средства за гашење пожара морају бити у исправном стању и а приступачном месту за коришћење.

Апарати за гашење пожара контролишу се два пута годишње.

Члан 6.

Сви запослени у школи морају бити упознати са мерама заштите од пожара, а обављеном обуци води се посебна евиденција.

Члан 7.

Обезбеђивање средстава за спровођење заштите од пожара нарочито обухвата:

• Обезбеђивање финансијских средстава за набавку потребне опреме

• Опремање школе потребним противпожарним опремама у скалду са Законом и планом заштите од пожара

• Одлука о сталној обуци људства из материјалне заштите од пожара

• Обезбеђивање прописаних мера заштите од пожара код изградње реконструкције или адаптације објекта

• Доследно спровођење и контрола спровођења прописаних мера од стране одговорних лица и свих радника у школи

2. Опште мере заштите од пожара

Члан 8.

У циљу отклањања узрока од пожара , спречавања избијања и ширења, гашења пожара, спашавања људства и имовине угрожених пожаром у објекту школе и школском дворишту спроводе се следеће мере заштите од пожара.

1. При пројектовању и извођењу радова, адаптација и реконструкција на постојећем објекту, уградњи уређења и опреме у објекту, употреби и одржавању објекта примењују се законом прописани технички нормативни и стандарди заштите од пожара.

2. Објекат мора бити снабдевен хидрантима, апаратима и другом прописаном опремом и уређења за гашење пожара.

3. Запаљиве течности и бензин, нафта, алкохол, бутан боце и сл. ускладиштити и држати у просторијама за држање и ускладиштење запаљивих течности.

4. У просторијама за умножавање материјала запаљиве течности смеју се држати само у количинама потребним за рад и у затвореним металним судовима или оригиналним паковањима.

5. Масне крпе и друге запаљиве отпатке за време рада чувати од ватре, а по завршетку рада исте остављати на месту за отпатке.

6. У просторијама гештетнера и архиви, као и на местима на којима се чувају запаљиве материје забрањена је употреба и сваки рад са отвореним пламеном или упаљеним предметима, системима и уређајима који варниче као и уношење предмета који могу да изазову пламен или варницу.

7. У просторијама гештетнера и архиви морају се поставити натписи упозорења о забрани пушења и ношења отворене ватре.

8. Електрични апарати , уређаји и инсталације морају бити увек исправни и изведени увек према важећим прописима, а оправке и преглед могу вршити радници који су за то одговорни.

9. Ватрогасни апарати и ватрогасна опрема морају бити обојени црвеном бојом и распоређени на одговарајућа места.

10. Апарати за гашење пожара морају имати одговарајуће упутство за руковање и податке о пуњењу

11. На свим објектима се мора поставити громобранска инсталација у циљу обезбеђења од удара грома.

12. Складиштење папира и материјала се мора вршити на прописан начин, с тим да је прилаз материјалу и пролаз слободан.

13. Улази, излази, прилази и степениште морају бити слободни за евентуалне интервенције у случају пожара.

Члан 9.

Радник на одржавању школског инвентара и школског објекта дужан је да врши контролу исправности и правилно функционисање уређаја и инсталације, тако да у случају оштећења не изазову квар у објекту.За исправност уређаја и инсталација у оквиру школе одговоран је директор школе.

Хемикалије за извођење практичне наставе хемије морају се ускладиштити и дршати закључане.

Забрањено је држати уљану боју и лакове као залиху, сем у случају бојења столарије и зидова за краћи период док исто траје.

3. Посебне мере заштите од пожара

Члан 10.

Посебне мере заштите од пожара обухватају обавезе обавештавања и обавезе радника који

изводе рад у тим просторијама из области заштите од пожара.

Члан 11.

Све електричне инсталације, водоводне инсталације, канализације, сигналне уређаје који су уграђени у просторијама школе морају бити у исправном стању, уземљени и изведени у земљу како је то прописано.

Исправност инсталације из претходног става овог члана мора се редовно контролисати, а најмање једном годишње.

4. Апарати, машине , уређаји и инсталације

Члан 12.

Апарати, машине , уређаји и инсталације не смеју бити пуштени у рад уколико није за њих

предходно прибављен атест.

Ако атест није урађен, а пуштање у рад је хитно, исто ће се извршити само уз присуство и одобрење стручне комисије која ће се формирати за сваки случај посебно.

Сваки апарат, машина или уређај мора бити шуко утикачем и заштитним уземљењем, а каблови за електричну инсталацију морају се кеханички заштитити.

Електро разводне табле морају бити затворене у одговарајући простор и држане увек под кључем.Оправка и чишћење машина, апарата и уређаја на електрични погон, може се вршити искључиво када је машина искључена из рада.У случају нестанка електричне енергије из апарата се мора искључити довод струје.

Члан 13.

У просторијама школе забрањена је употреба грејалица (сем у случају када је дошло до квара на грејању и сл.) и других техничких апарата са отвореном ватром, другом ужареном и прекомерно загрејаном површином.

Употреба решоа за кафу дозвољава се стим да подметач мора бити од азбестне плоче и обавеза је радника да искључе из утичнице.

На радијаторе се не смеју стављати лако зпаљиви предмети и течности као и други материјал који је склон самозапаљивању.

У просторијама гештетнера и архиви забрањено пушење.

Члан 14.

Ходници и степениште морају увек бити слободни за пролаз и у њима се никада не сме држати никакав материјал, канцеларијски инвентар, хартија, складиштити роба, нити посуде са лако запаљивом течношћу.

Испред хидранта је забрањено постављање било каквог предмета који би ометао приступ хидранту.

Против пожарни апарати стоје или су обешени у ходницима и просторијама у довољном броју, а испод и око апарата забрањено је стављање било каквих предмета.

Члан 15.

Све електро инсталације морају бити исправно уземљене и изведене према прописима.

Електрични штедњаци, бојлери и друга грејна тела морају се искључити после сваке употребе и на крају радног времена.

Забрањено је у кухињи држати лако запаљиве течности.

У кухињи мора бити смештен апарат за гашење пожара.

Члан 16.

У депоу за смеће мора бити довољно места за бацање смећа.

Двориште мора бити чисто и слободно за пролаз.У дворишту је забрањено лагеровање било каквог материјала.

III- ОРГАНИЗАЦИЈЕ ЗАШТИТЕ ОД ПОЖАРА

Члан 17.

Ради спровођења прописаних мера заштите од пожара, као и других послова и задатака прописаних Законом и других прописима из области заштите од пожара, овим Правилником у складу са законом , школа нема посебно стручно лице, нема професионалну ни добровољну ватрогасну јединицу.

Послове заштите од пожара обавља секретар школе, а одговорно лице за спровођење мера заштите од пожара је директор школе.

Директор школе , школски одбор, секретар и радници школе, сваки у обиму и делокругу рада осигуравају и спроводе заштиту од пожара, а све у складу са овим Правилником

Члан 18.

Директор школе

Директор школе се стара о спровођењу мера заштите од пожара утврђених законом и другим прописима, овим Правилником и другим општим и појединачним актима школе из ове области.

• Стара се о реализацији Правилника након његовог усвајања

• Сарађује са инспекцијским службама

• Врши непосредну контролу спровођења утврђених и наложених мера заштите од пожара

• Да у случају констатованих неправилности и недостатака, због којих постоји непосредна опасност за избијање од пожара, наложи раднику на одржавању хитно отклањање уочених неправилности или забрану рада

• Сазива раднике у случају потребе за гашење пожара

• Стара се о обезбеђивању потребних средстава и справа за гашење пожара

Члан 19.

Секретар школе

Секретар школе у односу на заштиту од пожара има следеће обавезе и права:

• Спроводи одлуке и решења инспекцијских органа о ППЗ мерама

• Извршава одлуке и налоге директора школе и школског одбора којима се спроводе мере заштите од пожара

• Предлаже школском одбору доношење планова против пожарне заштите и плана набавке потребних средстава заштите од пожара

• Стара се о спровођењу и примени прописа утврђених Законом о заштити од пожара и другим законима, техничким прописима, одлукама и плановима

• Ради на изради нацрта општих аката и програма обуке радника и заштити од пожара

• Сарађује са инспекцијом органа МУП

• Стара се о благовременом и потпуном информисању радника са стањем, мерама и средствима која се предузимају на спровођењу и умапређивању заштите од пожара

• Врши друге послове из области заштите од пожара прописане Законом

Члан 20.

Школски одбор

Школски одбор утврђује политику заштите од пожара, имовину школе и из тога домена обавља следеће послове:

• Доноси Правилник о заштити од пожара и Програм обуке радника

• Стара се о обезбеђивању средстава, утврђује потребна средства за заштиту од пожара, одобрава њихово коришћење

• Доноси поједине одлуке у циљу спровођења у живот одредаба овог Правилника

• Разматра стање организовааности, техничке опремљености и опште опремљености људства за гашење пожара и предлаже мере за спречавање пожара

• Стара се и обезбеђује потребне услове за благовремено потпуно и приступачно информисање радника са стањем организованости и спровођења прописаног мера и наложених мера заштите од пожара и предузима мере за даље остваривање и унапређивање заштите људи и имовине

• Врши и друге послове из области заштите од пожара происане Законом

Члан 21.

Домар школе

Домар школе има следеће обавезе у односу на заштиту од пожара:

• Одговоран је за ватрогасне справе и опрему, да се иста држи на месту предвиђеном плqном заштите од пожара

• Одгворан је за исправност ватрогасних апарата и опрема

• У одређено време организује пуњење ручних ватрогасних апарата

• Предузима мере за отклањање свих уочених недостатака и свим уоченим недостацима обавештава секретара школе

• Контролише сва места у објектима, а посебно места где се налазе запаљиве течности и друга места осетљива на пожар

• У случају опасности или избијања пожара одмах приступити гашењу пожара и о томе одмах обавештава ватрогасце, станицу милиције, директора и секретара

• Води рачуна да у зимско време не дође до замрзавања воде у ППЗ а у оквиру свог знања и способности

• Свакодневно контролише утичнице, конекторе шалтере и мења исте како би спречио варничење и довео их у нормално функционисање

• Врши друге послове из области заштите од пожара које су у његовом домену

Члан 22.

Радник на одржавању чистоће

• Радник на одржавању чистоће је дужан да свакодневно износи папире и друге отпатке из корпи и из просторија

• Забрањена му је употреба запаљивих течности ( бензин, хидроген и сл.) за чишћење подова и итисона, сем у изузетним случајевима, ако је неопходно због природе материјала, али уз обезбеђење и наџор

• У случају опасности или избијања пожара приступа гашењу пожара у домену својих могућности и способности и одмах обавештава ватрогасце, станицу милиције, директора и секретара школе

• Масне крпе и друге отпатке који могу изазавати пожар поставља на посебно место или их после употребе баца у контејнер за смеће

• По завршетку рада , прегледа све конекторе из њих искључује утикаче

• Обавља и друге задатке који су потребни ради предузимања мера заштите од пожара

IV -ПРАВА И ОБАВЕЗЕ РАДНИКА

Члан 23.

Сви радници школе дужни су да се придржавају и да спроводе све мере заштите од пожара, а нарочито:

• Да организују заштиту свих вредности којима располажу на начин који обезбеђује потпуно имовинску сигурност

• Да предузимају , спроводе и подржавају се прописаних мера заштите

• Да буду истинито и благовремено обавештени о појавама угрожавања људи и имовине, мерама и радњама кој се предузимају за отклањање тих појава и евентуално насталих последица

• Да се оспособљавају , обучавају за сигуран рад за непосредно и правилно примењивање мера заштите , отклањања узрока појава угрожавања и њихових последица и за правилну примену и руковање ватрогасним средствима и опремом, кроз предавања и курсеве организоване у ту сврху

• Да се на свом радном месту упознају са пожарним опасностима и осетвљивим местима за пожар и да своје задатке из плана противпожарне заштите обављају на начин предвиђен Законом, другим прописима и овим Правилником

• Да се старају да приступ апаратима за гашење буде слободан

• Да наменски употребљавају ватрогасне апарате и остале уређаје

• Да по завршетку радног времена сваки радник са свог радног места и ближе околине отклони све опасности које би могле да изазову пожар, експлозију или другу несрећу, да искључе електро уређаје, штедњак, бојлер, угасе светла, уклоне на одређено место запаљиве тешности

• Да све кварове и оштећења на машинама, електро уређајима електричним инсталацијама као и свим другим уређајима који би могли да угрозе пожарну безебдност одмах пријаве секретару школе

• Када примете пожар дужни су да о томе најхитније обавесте непосредног руководиоца, да предузму мере за гашење пожара, спашавања радника и имовине

• Ради спровођења мера заштите од пожара дужни су да упознају све техничке карактеристирке апарата и уређаја за гашење пожара

• Да се придржавају одредаба овог Правилника и других општих аката

V - ПОВРЕДА ОБАВЕЗА ЗАШТИТЕ ОД ПОЖАРА

Члан 24.

Као тежа повреда радне обавезе о заштити од пожара утврђује се:

1. Непридржавање мера заштите од пожара утврђених овим Правилником и Законом

2. Непрдржавање налога о заштити од пожара издатих од овлашћених органа школе

3. Држање неисправних ватрогасних уређаја, средстава и опреме

4. Намерно изазивање пожара

5. Неизвршавање задатака из плана против пожарне заштите

Одговорност због повреде радних обавеза из претходног става овог члана не искључује

другу одговорност прописану Законом.

Члан 25.

Одредбе овог Правилника обавезни су да примењују сви радници запослени у школи и лица

која се по било ком основу налазе у школи.

VI - ОБУКА РАДНИКА И НАЧИН УПОЗНАВАЊА СА МЕРАМА, ОПСАНОСТИМА И ПОСТУПКОМ У СЛУЧАЈУ ПОЖАРА

Члан 26.

Обука радника из области заштите од пожара врши се на основу програма који се доносе на основу овог Правилника.

Садржајем програма обуке из претходног става обезбеђује се стицање најнеопходнијег знања, теоретско и практично, о мерама заштите од пожара, о садржини минимум општег дела програма обуке радника.

Члан 27.

Приликом заснивања радног односа са школом, сваки радник мора бити упознат са опсаностима од пожара и експлозија и мерама заштите, а посебно са мерама везаним за послове радног места запосленог радника.

Члан 28.

О извршеној обуци и провери знања радника сачињава се записник и води одговорајаућа евиденција.

VII -ПОСТУПАК У ВЕЗИ ИЗВОЂЕЊА РАДОВА ЗАВАРИВАЊА, РЕЗАЊА И ЛЕМЉЕЊА НА ПРИВРЕМЕНОМ МЕСТУ

Члан 29.

Одобрење односно продужење важења одобрења за извођење радова заваривања, резања и лемљења издаје директор школе.

Одобрење се издаје на основу писменог захтева извођача радова заваривања, а ако радове изводи треће лице и наручиоца радова.

Члан 30.

Радове заваривања, резања и лемљења врши само стручно лице оспособљено за ове послове.

VIII -ВРШЕЊЕ КОНТРОЛЕ

Члан 31.

Унутрашњу контролу заштите од пожара подразумева преглед објекта, уређаја и

инсталација, ватрогасне опреме са циљем утврђивања њихове функционалности, правилног руковања, одржавања у исправном стању и усклађености са техничким прописима из области заштите од пожара.

Под пословима заштите од пожара подразумева се:

• Правилно функционисање апарата за гашење од пожара, хидранта и друге опреме и вођење евиденције о томе

• Постављање и провера да ли су на својим местима знаци упозорења, упутстава и ознаке

• Замена дотрајале и застареле опреме и средстава за гашење пожара

• Израда упозорења и упутстава за сигуран рад

• Организација вршења обуке и провере знања из области заштите од пожара

• Учествовање у гашењу пожара и утврђивање узрока пожара

• Остале превентивне мере, које могу допринети већој безебдности људи и имовине и бољој организацији рада радника на пословима заштите од пожара

Вршење контроле око спровођења и унапређивања заштите од пожара спроводи се у складу

са одредбама овог Правилника.

Комисија у чијем саставу се налази секретар школе, мајстор школе и професор Т.О. врше општи

преглед објекта, уређаја и инсталација најмање две пута годишње (септембар/фебруар)

Сви запослени радници сваки у својој надлежности и обиму рада врше стални контролу заштите од пожара и својим превенцијом спречава све узроке који би условили пожар

Контролу спрвовђења заштите од пожара врши сваки радник на свом радном месту.

IX - ПОСТУПАК У СЛУЧАЈУ ПОЖАРА

Члан 32.

Сваки радник који примети пожар, дужан је да га угаси, ако то може да учини без опасности за себе и друга лица.

У случају да радник не може да угаси пожар, дужан је да о пожару одмах обавести Ватрогасни савез, МУП, одељење за противпожарну заштиту, директор и секретара школе.

Члан 33.

За време пожара сви присутни радници дужни су да извршавају наређења руководиоца акције гашење пожара.

Члан 34.

Школа сарађује са Општином, ватрогасном службом, Секретаријатом за унутрачње послове, «Ватросервисом»-Нови Сад и другим органима на пословима спровођења прописаних мера заштите од пожара и гашења пожара.

X-ПРЕЛАЗНЕ И ЗАВРШЕН ОДРЕДБЕ

Члан 35.

Сваки радник школе дужан је да се детаљно упозна са одредбама овог Правилника и да се истих придржава.

Измене и допуне овог Правилника врше се на начин и по поступку који је прописан Статутом школе.

Члан 36.

Сва питања из области заштите од пожара која нису регулисана овим Правилником примењиваће се важећи закони и други прописи.

Члан 37.

Овај Правилник ступа на снагу наредног дана од дана објављивања.

Председник школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_

( Далибор Пајкић)